**HMS-informasjon til beboere
(helse, miljø og sikkerhet)**

I boligselskapet ønsker vi å skape et trivelig og trygt miljø for alle. Sammen skal vi ta vare på både bygninger og uteareal. Vi er opptatt av blant annet brannvern, tilsyn med elektriske anlegg og utstyr, fellesarealer og lekeplass.

Det finnes en del lovverk vi som boligselskap må følge. Blant annet lov om brann- og eksplosjonsvern, forurensningsloven og lov om tilsyn med elektriske anlegg og utstyr. Lovverket stiller krav både til boligselskapet ved styret og til deg som beboer.

Alle beboere er pliktige til å føre tilsyn med egne boenheter. Dette for å forebygge faren for brann, feil på det elektriske anlegget, vannlekkasjer m.m. Derfor har vi i boligselskapet, som en del av vår internkontroll, utarbeidet et informasjonsskriv med en sjekkliste som du gjennomgår for din leilighet. Dette utføres en gang i året.

*BevarHMS er et HMS- og internkontrollsystem for boligselskap, se bevarhms.no. Illustrasjon av lykketegning.no*

|  |  |
| --- | --- |
| Beboers ansvar (egen boenhet) | Boligselskapets ansvar |
| * Utføre nødvendig ettersyn og vedlikehold av det elektriske anlegget.
* Montere og bruke elektrisk utstyr i henhold til bruksanvisning.
* Kontrollere at brannverntiltak er i orden og eventuelt melde fra til boligselskapet ved mangler.
* Sikre forsvarlig utført arbeid ved reparasjoner og andre endringer.
* Melde fra til styret dersom en har fått skadedyr i egen boenhet.
* Melde fra til styret ved andre feil og mangler som kan gå ut over naboer eller som skal følges opp av boligselskapet. Inkludert feil på det elektriske anlegget i fellesarealer.
 | * Etablere og utøve nødvendig internkontroll (egenkontroll).
* Utføre nødvendig ettersyn og vedlikehold av fellesarealer og fellesområder.
* Følge opp feil og mangler som rapporteres inn.
* Informere beboerne om deres plikter innen HMS-arbeidet.
 |

Husk å gjøre deg kjent med branninstruksen. Der står det viktig informasjon om hvordan du bør gå frem dersom du oppdager en brann. Det gjøres oppmerksom på at alle beboere selv har ansvar for å forsikre sine egne eiendeler (innboforsikring).

**Et trygt og godt bomiljø er vårt felles ansvar!**

Med vennlig hilsen

Styret i boligselskapet

**HMS-SJEKKLISTE**

|  |  |  |
| --- | --- | --- |
| **Nr** | **Sjekkpunkter** | **Sikkerhverdag.no** |
| **1** | **Er rømningsveier (vinduer og dører) i orden og lett å komme til.**Gjennomgå rømningsveier og hvordan en bør opptre ved brann med alle i husstanden, spesielt barna. |  |
| **2** | **Er røykvarsler i orden (testes)?**Røykvarslere bør testes jevnlig, og hver gang du har vært bortreist over lengre tid. Røykvarslere skal ikke være eldre enn 10 år. Husk å skifte batteri jevnlig. Se mer informasjon om plassering og krav til antall røykvarslere på [sikkerhverdag.no](https://www.sikkerhverdag.no/brann/roykvarslere/slik-plasserer-du-roykvarsleren/). Lyden fra en røykvarsler skal høres tydelig på soverom med lukket dør.  |  |
| **3** | **Er brannslokkingsutstyret i orden?**Husbrannslange: Skal være tilkoblet kran. Rull ut hele slangen og kontroller at kranen og munnstykke på slangen virker og at slangen er uten sprekker. Håndslokkerapparat: Sjekk at manometerpilen står på det grønne feltet. Pulverapparat vendes for å hindre at pulveret klumper seg.  |  |
| **4** | **Er sikringsskapet i orden – ingen varmgang og nøkkel på plass?**Alt som ikke trenger å være i sikringsskapet ryddes vekk. Sjekk om kursene er tydelig merket. Sjekk at sikringene er skikkelig tilskrudde. Er det en sikring som går ofte, eller er veldig varm, må dette kontrolleres av elektriker. Vi anbefaler å ha en lommelykt stående i skapet.  |  |
| **5** | **Er elektrisk utstyr som ledninger, stikkontakter, støpsler, lamper m.m. i orden?** Ser du svimerker er dette et alvorlig faresignal. Bruk ikke for sterke lyspærer. Ovner må ikke tildekkes eller komme nær brennbart materiale som gardiner og møbler. Vifteovn og løse lamper må aldri benyttes på barnerom. Se opp for løse og varme stikkontakter og støpsler, sprukne ledninger og unngå i størst mulig grad bruk av skjøteledninger.  |  |
| **6** | **Skrur du av elektriske apparater på forsvarlig måte etter bruk?**Vaskemaskin, oppvaskmaskin og tørketrommel slås alltid av når du forlater boligen. Rengjør lofilteret etter bruk av tørketrommelen. Dersom vaskemaskin/tørketrommel må benyttes mens du sover, plasser en røykvarsler slik at den gir tidlig varsel om røyk/brann (røykvarsler plasseres ikke så nære at damp aktiverer røykvarsler. Ha slokkemiddel og lommelykt mellom soverom og maskin). Hvis du ikke har montert timer (tidsur), trekk ut støpsel til utstyr med termostat som kaffetrakter, vannkoker, krølltang m.m. Ikke trekk i ledningen! |  |
| **7** | **Har du vurdert behovet for komfyrvakt?**Tørrkoking er en hyppig brannårsak. Har du lett for å glemme å skru av kokeplaten, finnes det utkoplingsutstyr som bryter strømmen etter en viss tid. For eldre og funksjonshemmede kan hjelpemiddelsentralen i kommunen gi nærmere informasjon. Kravet til komfyrvakt kom i 2010 for alle nye boliger. Dersom det i en eldre bygning legges opp ny elektrisk kurs til komfyr gjelder samme krav til komfyrvakt.  |  |
| **8** | **Er det fare for vannlekkasje?**Vannslanger og avløpsledninger til oppvaskmaskin bør skiftes dersom de er eldre enn 10 år. Sjekk for lekkasjer bak/under oppvaskmaskin, vaskemaskin, varmtvannsbereder og vask (vannlås) på kjøkken og bad. Kontroller at avløp fra vaskemaskin og oppvaskmaskin er godt festet. Rens sluk i gulv minst 1-2 ganger for året (avhengig av bruk). Har du terrasse eller balkong med sluk, rens jevnlig etter behov. Gjør deg kjent med hvor stoppekran til egen boenhet er plassert.  |  |
| **9** | **Ventilasjon**Er lufteventiler i vegg, over vindu eller fra ventilasjonsanlegg åpne? Dette sikrer frisk luft inn og fuktig luft ut av leilighet. Det er også viktig å regelmessig rengjøre avtrekksvifta over komfyren. Fettet som samler seg i filteret kan lett ta fyr ved overoppheting. Dersom du har egen varmepumpe – husk å støvsuge støvfiltrene i innedelen. Har du har eget ventilasjonsanlegg i leiligheten - husk å skifte filter, se bruksanvisning.  |  |